
Nr. 16

AVIZ

asupra propunerii legislative privind reînfiinţarea comunei Benic, judeţul Alba
Cu adresa nr. 656 din 3 februarie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea comunei Benic, judeţul Alba.
In urma examinării, în şedinţa din data de 10.02.2004, Comisia, cu unanimitate de voturi, a hotărât respingerea, întrucât, din analiza documentelor prezentate rezultă că pentru această unitate administrativ - teritorială nu au fost îndeplinite condiţiile prevăzute de Legea nr. 3/2000 privind organizarea şi desfăşurarea referendumului.

Procesele verbale ale secţiilor de votare atestă faptul că referendumul organizat în localitatea Benic nu a îndeplinit condiţia de valabilitate prevăzută la art. 5 alin. (2) din Legea nr. 3/2000, conform căruia “referendumul este valabil dacă la acesta participă jumătate plus unul din numărul persoanelor înscrise în listele electorale.”

Astfel, s-au prezentat la vot 949 locuitori cu drept de vot din totalul de 3.677.

Deci, una din principalele condiţii cerute de lege pentru înfiinţarea de noi unităţi administrativ – teritoriale nu a fost îndeplinită.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Expert parlamentar:

Popescu Luminiţa

